શહેરમાં મહાનગરપાલિકા દ્વારા બનાવવામાં આવેલા કેબલ સ્ટેઈડ બ્રીજ પર રાત્રિના સમયે નાચતી મહિલાનો વીડિયો સોશિયલ મીડિયામાં ભારે વાયરલ થયો હતો. રાજ્યના એકમાત્ર કેબલ બ્રિજ ઉપર પતિએ કડવા ચોથની રાત્રે પત્નીનો ડાન્સ કરતો એક વીડિયો બનાવ્યો હતો. જે હાલ સોશિયલ મીડિયા પર ખૂબ જ વાયરલ થતાં સુરતી કપલે ખુશી વ્યક્ત કરી હતી.શહેરના આનંદ મહેલ રોડ ખાતે રહેતા પ્રિયા ગોલાની અને તેમના પતિ વિજય ગોલાનીને ખબર જ ન હતી કે, ત્રણ દિવસમાં તેઓ આટલી હદે ફેમસ થઇ જશે. લોકો હાલ કેબલ સ્ટેઈડ બ્રીજ પર નાચતી મહિલાનો વીડિયો ફેસબૂક અને વોટસએપના સ્ટેટસ તરીકે મુકી રહ્યાં છે. બ્રીજ પર નાચતી પ્રિયા ગોલાની 19 વર્ષીય બાળકીની માતા પણ છે. આ અંગે પ્રિયાના પતિ વિજય ગોલાનીએ જણાવ્યું કે, તેઓ પ્રિયાના દરેક શોખને પૂર્ણ કરે છે.